《满江红 次白君举州卒所寄韵。君举三十年前》
元代·曹伯启

比以簿书倥偬，不酬答，闻改除天台，恐因得簪盍於惠泉之侧，用以叙壮岁分携，凝望眼、略无虚日。嗟我辈、江南江北，为谁形役。自愧散材非管鲍，遥怜老友真元白。况文章之外有良能，安民策。谈笑兴，浮云隔。离别恨，流年逼。试赓歌雅韵，不论呼吸。百粤谷山应好在，半生萍梗无终毕。□流行坎止任天公，吾难必。

作者简介：曹伯启（1255—1333）元文学家。字士开。砀山（今属安徽）人。元世祖至元中，荐除冀州教授，累迁集贤侍读学士，进御史台侍御史，出浙西廉访使。泰定初以年老告退。天历初，起任淮东廉访使，拜陕酉诸道行台御史中丞，辞疾不起。赠河南行省左丞，谥文贞。性庄肃，奉身清约。著有《曹文贞公诗集》（一名《汉泉漫稿》）十卷。生平事迹见《曹文贞公诗集》附录曹鉴《溢文贞公神道碑铭》、《元史》卷一七六。